open-index/open-wikipedia-markdown huggingface dataset:
बुख़ारा प्रान्त

[thumb|230px|[उज़्बेकिस्तान|उज़बेकिस्तान के नक़्शे में बुख़ारा प्रान्त (लाल रंग में)]]
**बुख़ारा प्रान्त** (उज़बेक: Бухоро вилояти, बुख़ोरो विलोयती) मध्य एशिया में स्थित उज़बेकिस्तान देश का एक विलायत (प्रान्त) है जो उस देश के दक्षिण-पश्चिम में स्थित है। इस प्रान्त का एक बड़ा अंश किज़िल कुम रेगिस्तान में आता है। प्रान्त का कुल क्षेत्रफल ४०,३०० वर्ग किमी है और २००५ में इसकी अनुमानित आबादी १५,२५,९०० थी। मध्य एशिया का प्रसिद्ध बुख़ारा शहर इसी प्रान्त में स्थित है और इसकी राजधानी भी है।

## नाम का उच्चारण
'बुख़ारा' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है।

## इन्हें भी देखें
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:उज़्बेकिस्तान के प्रान्त
श्रेणी:उज़्बेकिस्तान
अन्टाननरीवो

**अन्टाननरीवो** मेडागास्कर की राजधानी है।
right|thumb|230px|A theater in अन्टाननरीवो around 1905
right|thumb|230px|अन्टाननरीवो
right|thumb|230px|अन्टाननरीवो, Madagascar

अन्टाननरीवो
पलेंक

**पलेंक** में माया कला और सभ्यता के खण्डहर हैं (देखिये मानचित्र)। यह टीकाल और कोपान से छोटा है पर यहां माया कला के सर्वोत्तम कृतियां मिलती हैं।
thumbnail|350px|right|पलेंक में प्रासाद के खण्डहर
thumb|200px|right|
thumb|200px|right|Temple of the Cross
thumb|left|300 px|A view of the main plaza of Palenque from the top of one of the pyramids
thumb|right|210px|K'inich K'an B'alam II ("Chan Bahlam II")
[frame|right|[bas-relief carved tablet in the "Temple of the Lion" as drawn by Waldeck]]

## बाहरी कड़ियाँ
* mesoweb's palenque resources
* from The Tablet Of The 96 Hieroglyphs
* The Ruins of Palenque: bilingual essay with audio
* Drawings of the Palenque site from the Antonio del Rio 1784 expedition
जिज़ाख़ प्रान्त

thumb|230px|उज़बेकिस्तान के नक़्शे में जिज़ाख़ प्रान्त (लाल रंग में)
**जिज़ाख़ प्रान्त** या **झ़िज़ाख़ प्रान्त** (उज़बेक: Жиззах вилояти, झ़िज़ाख़ विलोयती; अंग्रेज़ी: Jizzax Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के मध्य भाग में स्थित है। प्रान्त का कुल क्षेत्रफल २०,५०० वर्ग किमी है और २००५ में इसकी अनुमानित आबादी ९,१०,५०० थी। इसकी ८०% जनसंख्या ग्रामीण इलाक़ों में रहती है। जिज़ाख़ प्रान्त की राजधानी जिज़ाख़ शहर है। यह प्रान्त पहले सिरदरिया प्रान्त का हिस्सा हुआ करता था लेकिन १९७३ में इसे एक अलग सूबे का दर्जा दे दिया गया।

## नाम का उच्चारण
'जिज़ाख़' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़याल' और 'ख़रीद' शब्दों के 'ख़' से मिलता है। उसी तरह 'झ़िज़ाख़' के 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

## इन्हें भी देखें
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:जिज़ाख़ प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
सिरदरिया प्रान्त

thumb|230px|उज़बेकिस्तान के नक़्शे में सिरदरिया प्रान्त (लाल रंग में)
**सिरदरिया प्रान्त** (उज़बेक: Сирдарё вилояти, सिरदरयो विलोयती; अंग्रेज़ी: Sirdaryo Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के मध्य भाग में प्रसिद्ध सिर दरिया के बाएँ किनारे पर स्थित है। प्रान्त का कुल क्षेत्रफल ५,१०० वर्ग किमी है और २००५ में इसकी अनुमानित आबादी ६,४८,१०० थी। इस सूबे का अधिकतर हिस्सा रेगिस्तान है। सिरदरिया प्रान्त की राजधानी गुलिस्तोन शहर है, जो उज़बेक भाषा में 'गुलिस्तान' उच्चारित करने का लहजा है।

## इन्हें भी देखें
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:सिरदरिया प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
नमन्गान प्रान्त

thumb|230px|उज़बेकिस्तान के नक़्शे में नमन्गान प्रान्त (लाल रंग में)
**नमन्गान प्रान्त** (उज़बेक: Наманган вилояти, नमन्गान विलोयती; अंग्रेज़ी: Namangan Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर पूर्वी भाग की फ़रग़ना घाटी के दक्षिणी क्षेत्र में स्थित है। प्रान्त का कुल क्षेत्रफल ७,९०० वर्ग किमी है और २००५ में इसकी अनुमानित आबादी १९,७०,००० थी। इस सूबे के ६०% से अधिक लोग ग्रामीण इलाक़ों में रहते हैं। नमन्गान प्रान्त की राजधानी नमन्गान शहर है।

## इन्हें भी देखें
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:उज़्बेकिस्तान के प्रान्त
श्रेणी:उज़्बेकिस्तान
श्रेणी:फ़रग़ना वादी
फ़रग़ना प्रान्त

thumb|230px|उज़बेकिस्तान के नक़्शे में फ़रग़ना प्रान्त (लाल रंग में)
**फ़रग़ना प्रान्त** (उज़बेक: Фарғона вилояти, फ़रग़ोना विलोयती; अंग्रेज़ी: Fergana Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर पूर्वी भाग की फ़रग़ना घाटी में स्थित है। प्रान्त का कुल क्षेत्रफल ६,८०० वर्ग किमी है और २००५ में इसकी अनुमानित आबादी २५,९७,००० थी। इसकी राजधानी फ़रग़ना शहर है और इस राज्य में ऐतिहासिक ख़ोक़न्द शहर भी स्थित है।

## नाम का उच्चारण
'फ़रग़ना' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इन्हें भी देखें
* फ़रग़ना वादी
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:फ़रग़ना प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
श्रेणी:फ़रग़ना वादी
ताशकेंत प्रान्त

thumb|230px|उज़बेकिस्तान के नक़्शे में ताशकेंत प्रान्त (लाल रंग में)
**ताशकेन्त प्रान्त** (उज़बेक: Тошкент вилояти, तोश्केन्त विलोयती; अंग्रेज़ी: Tashkent Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के उत्तर-पूर्वी क्षेत्र में स्थित है। यह सिर दरिया और तियन शान पर्वतों के बीच के इलाक़े में स्थित है। प्रान्त का कुल क्षेत्रफल १५,३०० वर्ग किमी है और २००५ में इसकी अनुमानित आबादी ४४,५०,००० थी। ताशकेंत प्रान्त की राजधानी ताशकेंत शहर है।

## इन्हें भी देखें
* ताशकेंत
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:उज़्बेकिस्तान के प्रान्त
श्रेणी:उज़्बेकिस्तान
सुरख़ानदरिया प्रान्त

thumb|240px|बोयसुन शहर में
**सुरख़ानदरिया प्रान्त** (उज़बेक: Сурхондарё вилояти, सुरख़ोनदरयो विलोयती; अंग्रेज़ी: Surxondaryo Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के सुदूर दक्षिण-पूर्व क्षेत्र में स्थित है। प्रान्त का कुल क्षेत्रफल २०,१०० वर्ग किमी है और २००५ में इसकी अनुमानित आबादी १९,२५,१०० थी। इस सूबे के क़रीब ८०% लोग ग्रामीण इलाक़ों में रहते हैं। सुरख़ानदरिया प्रान्त की राजधानी तिरमिज़ शहर है जिसमें आमू दरिया पर एक बंदरगाह भी बनी हुई है जो की मध्य एशिया की इकलौती नदी-बंदरगाह है।

## नाम का उच्चारण
'सुरख़ानदरिया' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## विवरण
सुरख़ानदरिया एक गुफ़ाओं, चट्टानों, तंग घाटियों, पर्वतों और मलबे का इलाक़ा है। यहाँ की गुफाओं में मानव आज से ५०,००० वर्ष पूर्व के काल में घर बनाते थे। २००-३०० ईसवी में भारत से कुषाण साम्राज्य यहाँ तक विस्तृत हुआ और यहाँ बौद्ध धर्म फैल गया। इसके चिह्न कई स्थानीय शिलाओं और गुफाओं में तराशे हुए मिलते हैं। आज भी यह एक शुष्क और प्राकृतिक स्थलाकृतियों से भरपूर क्षेत्र है। सोवियत काल में बहुत से सैलानी यहाँ घूमने आते थे और अब यहाँ पर्यटकों का आना फिर ज़ोर पकड़ रहा है। इस क्षेत्र में हमेशा से बहुत से ताजिक लोग रहते आये हैं और जब १९२९ में सोवियत सरकार ने इसे ताजिक सोवियत समाजवादी गणतंत्र कि बजाय उज़बेक सोवियत समाजवादी गणतंत्र का हिस्सा बना दिया तो बहुत से प्रश्न उठे थे।

## इन्हें भी देखें
* तिरमिज़
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:सुरख़ानदरिया प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
ख़ोरज़्म प्रान्त

thumb|230px|उज़बेकिस्तान के नक़्शे में ख़ोरज़्म प्रान्त (लाल रंग में)
**ख़ोरज़्म प्रान्त** (उज़बेक: Хоразм вилояти, ख़ोरज़्म विलोयती; अंग्रेज़ी: Xorazm Province या Khorezm Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के उत्तर-पश्चिमी क्षेत्र में स्थित है। यह अमु दरिया के अंत वाले इलाक़े में स्थित है (यानि अरल सागर के पास)। प्रान्त का कुल क्षेत्रफल ६,३०० वर्ग किमी है और २००५ में इसकी अनुमानित आबादी १२,००,००० थी। ख़ोरज़्म प्रान्त की राजधानी उरगेंच शहर है। यहाँ मुहम्मद इब्न् मूसा अल्-ख़्वारिज़्मी नामक मशहूर मध्यकालीन गणितज्ञ पैदा हुए थे जिन्होनें भारतीय अंकों और दशमलव पद्दति पर ग्रन्थ लिखे थे। इन ग्रंथों का बाद में लातिनी भाषा में अनुवाद हुआ जिस से यह भारतीय आविष्कार यूरोप में प्रचलित हो गए।

## नाम का उच्चारण
'ख़ोरज़्म' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* उरगेन्च
* उज़बेकिस्तान
* उज़बेक लोग
* उज़बेक भाषा

## सन्दर्भ


श्रेणी:ख़ोरज़्म प्रान्त
श्रेणी:उज़्बेकिस्तान के प्रान्त
श्रेणी:उज़्बेकिस्तान
विद्या योगदान

**विद्या योगदान** है, किसी और को फ़िल्म दिखाने, संगीत सुनाने, या किताब पढ़ानने के लिए विद्या को आम जगह मे दान करना। विद्या कई प्रकार की होती है, जैसे शिक्षात्मक सिनेमा, संगीत, किताब। (भौतिक दुनिया मे) विद्या को योगदान करने का मतलब है किसी पुस्तकालय या विद्यालय मे सिनेमा, संगीत, या किताब को योगदान करना।

## इन्टरनेट मे विद्या योगदान
आज के दिन, इन्टरनेट मे विद्या और ज्ञान योगदान किया जाता है। सभी विकि, विकिपीडिया समेत, ज्ञान योगदान करने के वेबसाइटे है।

इन्टरनेट मे विद्या योगदान करने, यानि किसी को कुच दिखाने, सुनाने, या पढ़ाने के लिए उस चीज़ को कोइ वेबसाइट मे डालना य दान कर्ना परता है। अंग्रेजी देशो मे इस्का बदनामी है और् इसे ओन्लाइन पाएरेसी या **फाइल शेरिंग** काहा जाता है। इस्के खिलाफ कानूने भि है। कोइ शिक्षात्मक चीज़ को पुस्तकालय और विद्यालय के बहार योगदान कर्ने के लिये उस चीज़ का योगदान-अधिकार या लाइसेंस खारिद्ना पर्ता है। ये लाइसेंसो भहुत क़ीमति होति है।

इन्टरनेट मे मुक्त विद्या प्राप्ति कई प्रकार मे की जा सक्ती है: ई-लाइब्रेरी, ई-विद्यालय और ई-समाचार। लेकिन, इन्टरनेट मे विद्या योगदान कर्ने कि अधिकतम प्रकार मे उस विद्या का योगदान-अधिकार या लाइसेंस खारिद्ना पर्ता है। घर मे अप्ने लिए बनाया हुआ संगीत और वीडियो का कोइ लाइसेंस नहि चाहिए। घर का बनाया हुआ अप्ना संगीत और वीडियो को वेबसाइट मे डालने के लिए भि लाइसेंस नहि चाहिए। लेकिन, वो संगीत या वीडियो मे दूसरा कोइ फ़िल्म, संगीत, या किताब के विद्या को दिखाने, सुनाने, या पढ़ाने के लिए, वो दूसरा चीज़ का लाइसेंस चाहिए।

दान करना अच्छा गुण है, ईस्लिए इन्टरनेट मे विद्या योगदान के कई न्यायविरोधी प्रकार है: टोर्रेन्ट लाइब्रेरी, फोरम, ब्लॉग और अप्ना बनाया वेबसीटे। अलग-अलग रूप कि ई-विद्या को इन्टरनेट मे डालने के लिए अलग-अलग वेबसीटे है:

# धारा (टोर्रेन्ट):
#* पाएरेट बे
# फाइल योगदान वेबसाइट:
#* मेगाउप्लोद
#* रैपिद शैर 
# वीडियॊ योगदान वेबसाइट:
#* यू ट्यूब
# संगीत योगदान वेबसाइट:
# किताब/दस्तावेज़ योगदान वेबसाइट:
#* गूगल दोक्युमेंट्स

## सन्दर्भ


## इन्हें भी देखें
* विद्या दान
* आंकिक पुस्तकालय
पर्ड्यू विश्वविद्यालय

**पर्ड्यू विश्वविद्यालय** () इंडियाना, अमेरिका के पश्चिम लाफियेट में स्थित पर्ड्यू विश्वविद्यालय प्रणाली के छह परिसरों में सबसे प्रमुख विश्वविद्यालय है।
इसकी स्थापना ६ मई १८६९ को विज्ञान, प्रौद्योगिकी और कृषि में अध्ययन एवं शोध हेतु लाफियेट व्यापारी जॉन पर्ड्यू से दानस्वरूप प्राप्त भूमि और राशि से उन्हीं के नाम पर एक भूमि अनुदान विश्वविद्यालय के रूप में इंडियाना महासभा द्वारा मोर्रिल्ल अधिनियम के अंतर्गत की गई।
छह प्रशिक्षकों और ३९ छात्रों के साथ १६ सितंबर १८७४ को कक्षाएँ शुरू हुई।
वर्तमान में, पर्ड्यू छात्र-नामांकन के मामले में इंडियाना के सभी विश्वविद्यालयों में दूसरे पायदान पर है। इसके अलावा संयुक्त राज्य अमेरिका के सभी सार्वजनिक विश्वविद्यालयों में से अंतरराष्ट्रीय विद्यार्थियों की दूसरी सबसे बडी आबादी पर्ड्यू में है। 

पर्ड्यू २१० से भी अधिक अध्ययन क्षेत्रों में स्नातक एवं स्नातकोत्तर डिग्रियाँ प्रदान करता है। अमेरिकी उड्डयन के इतिहास में यह विश्वविद्यालय एक महत्वपूर्ण स्थान रखता है। सर्वप्रथम उड़ान प्रशिक्षण में शैक्षिक आकलन, वैमानिकी में प्रथम चतुर्वर्षीय स्नातक डिग्री व प्रथम विश्वविद्यालय 
विमानक्षेत्र (पर्ड्यू विश्वविद्यालय विमानक्षेत्र) यहीं पर स्थापित हुए। २०वीं शताब्दी के मध्य में विमानन कार्यक्रम का विस्तार करते हुए इसमें अंतरिक्ष उड़ानों को भी समाविष्ट कर लिया गया, जिसके चलते पर्ड्यू को उसका उपनाम मिला - *क्रेडल ऑफ़ अस्त्रोनौट्स* अर्थात् "अंतरिक्ष यात्रियों का पालना।"
अब तक बाईस पर्ड्यू स्नातक अंतरिक्ष की यात्रा कर चुके हैं, जिनमें नील आर्मस्ट्रांग (चन्द्रमा पर चलने वाले पहले व्यक्ति), गस ग्रिस्सोम (मूल मेर्चुरी सेवेन अंतरिक्ष यात्री) व यूजीन सरनन (सबसे हाल में चंद्रमा पर चलने व्यक्ति) शामिल है।

## इतिहास
१८६५ में इंडियाना महासभा ने मोर्रिल्ल भूमि-अनुदान महाविद्यालय अधिनियम, १८६२ का लाभ लेने के पक्ष में मतदान दिया और कृषि एवं तकनीकी में व्यसन एक संस्थान शुरू करने की योजना बनी। राज्य भर में विभिन्न समुदायों ने नए कॉलेज की स्थापना के लिए अपनी सुविधाओं और पैसों की पेशकश की। इनमें से इन्डियाना विश्वविद्यालय और वर्तमानकाल-कालीन बटलर विश्वविद्यालय में एक कृषि विभाग आरंभ करना कुछ लोकप्रिय प्रस्तावों में से रहे। १८६९ में टिप्पेकेनो काउंटी के प्रस्ताव में लाफियेट व्यापारी नेता एवं परोपकारी जॉन पर्ड्यू की ओर से १५०,००० अमेरिकी डॉलर, स्वयं काउंटी से ५०,००० डॉलर और स्थानीय निवासियों की १०० एकड़ (४० हेक्टेयर) भूमि सम्मिलित थे।

## सन्दर्भ

## बाहरी कड़ियाँ

* 


श्रेणी:पश्चिम लाफियेट, इन्डियाना
श्रेणी:अमेरिकी विश्वविद्यालय
क़ाराक़ालपाक़ लोग

**क़ाराक़ालपाक़** (क़ाराक़ालपाक़ भाषा: Qaraqalpaqlar, रूसी: Каракалпаки) उज़बेकिस्तान में बसने वाली एक तुर्की जाति है। यह समुदाय अमु दरिया के अंतिम भाग में और अरल सागर के दक्षिणी किनारे पर रहता है। विश्व भर में इनकी जनसँख्या लगभग ६.५ लाख अनुमानित की जाती है, जिनमें से ५ लाख उज़बेकिस्तान के क़ाराक़ालपाक़स्तान स्वशासित प्रान्त में रहते हैं। इस जाति का नाम तुर्की भाषा के दो शब्दों को जोड़कर बना है: 'क़ारा' (यानि 'काला') और 'क़ालपाक़' यानि (टोपी)। हालांकि इन लोगों का इलाक़ा उज़बेकिस्तान में आता है, इनकी संस्कृति वास्तव में काज़ाख़ समुदाय से ज़्यादा मिलती है। क़ाराक़ालपाक़ लोग अधिकतर सुन्नी इस्लाम की हनफ़ी शाखा के अनुयायी होते हैं।

## नाम का उच्चारण
'क़ाराक़ालपाक़' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन थोड़ा भिन्न है। इसका उच्चारण 'क़ीमत' और 'क़रीब' के 'क़' से मिलता है।

## इन्हें भी देखें
* उज़बेकिस्तान
* तुर्की भाषाएँ
* अमु दरिया

## सन्दर्भ


श्रेणी:तुर्की जातियाँ
श्रेणी:एशिया की मानव जातियाँ
श्रेणी:उज़्बेकिस्तान की जातियाँ
श्रेणी:तुर्कमेनिस्तान की जातियाँ
श्रेणी:रूस की जातियाँ
श्रेणी:उज़्बेकिस्तान
श्रेणी:मध्य एशिया
क़ाराक़ालपाक़स्तान

thumb|230px|उज़बेकिस्तान के नक़्शे में क़ाराक़ालपाक़स्तान (जामुनी रंग में)

**क़ाराक़ालपाक़स्तान** (उज़बेक: Қоракалпоғистон Республикаси, क़ोराक़ालपोग़िस्तान रेस्पुब्लिकासी; अंग्रेज़ी: Republic Karakalpakstan), जिसका औपचारिक नाम **क़ाराक़ालपाक़स्तान गणतंत्र** है, मध्य एशिया में स्थित उज़बेकिस्तान देश का एक स्वशासित प्रान्त है। उज़्बेकिस्तान का पूरा पश्चिमी भाग इसी प्रांत में आता है। क़ाराक़ालपाक़स्तान का कुल क्षेत्रफल १,६०,००० वर्ग किमी है और २००७ में इसकी अनुमानित आबादी १५,७१,८०० थी। इनमें से लगभग ५,००,००० क़ाराक़ालपाक़ जाति के हैं, जिनके नाम पर इस प्रांत का नाम पड़ा है। इनके आलावा यहाँ लगभग ४,००,००० उज़बेक नस्ल के और ३,००,००० कज़ाख़ नस्ल के हैं। क़ाराक़ालपाक़स्तान की राजधानी नुकुस शहर है।

## नाम का उच्चारण
'क़ाराक़ालपाक़स्तान' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

## इन्हें भी देखें
* उज़बेकिस्तान
* क़ाराक़ालपाक़ लोग

## सन्दर्भ


श्रेणी:उज़्बेकिस्तान के प्रान्त
श्रेणी:उज़्बेकिस्तान
क मुं हिंदी विद्यापीठ आगरा

**कन्हैयालाल माणिकलाल मुंशी हिंदी तथा भाषाविज्ञान विद्यापीठ** डॉ भीमराव अंबेदकर विश्वविद्यालय, आगरा का प्रतिष्ठित शिक्षण और शोध संस्थान है जो हिंदी भाषा और भाषाविज्ञान के उच्चतर अध्ययन और अनुसंधान के क्षेत्र में उत्तर भारत के सर्वप्रथम संस्थान के रूप में सन 1953 से कार्य कर रहा है।

## इतिहास
कन्हैयालाल माणिकलाल मुंशी हिंदी तथा भाषाविज्ञान विद्यापीठ भारतीय भाषाओं और भाषाविज्ञान के अध्ययन-अध्यापन से जुड़े देश के सबसे पुराने संस्थानों में से एक है। आरंभ में इसकी परिकल्पना आगरा विश्वविद्यालय के हिंदी अध्ययन संस्थान ‍‌‍‍‌ (AGRA UNIVERSITY INSTITUTE OF HINDI STUDTES) के रूप में की गई थी। बाद में इसका उत्तर प्रदेश के तत्कालीन राज्यपाल और प्रख्यात गुजराती उपन्यासकार श्री **[[कन्हैयालाल माणिकलाल मुंशी]]** के नाम पर रख दिया गया। विद्यापीठ की स्थापना हिंदी को केंद्र में रखते हुए विभिन्न भारतीय भाषाओं और उनके साहित्य के बहुपक्षीय तुलनात्मक साहित्यिक और भाषावैज्ञानिक अध्ययन एवं अनुसंधान को प्रोत्साहन देने के उद्देश्य के साथ की गई थी। 

इस विचार-दृष्टि के साथ आगरा में हिंदी और भाषाविज्ञान के उच्चतर अध्ययन के लिए एक विद्यापीठ की स्थापना का निर्णय सन 1953 में लखनऊ में आयोजित विश्वविद्यालयों के कुलपतियों के सम्मेलन में लिया गया। सम्मेलन में आगरा विश्वविद्यालय को यह गुरुतर दायित्व देते हुए यह अपेक्षा व्यक्त की गई कि इस संस्थान में हिंदी और हिंदीतरभाषी विद्वान अध्ययनार्थी परस्पर विद्वत्सहयोग और अकादमिक आदान-प्रदान के माध्यम से हिंदी को इस देश की राष्ट्रभाषा के रूप में विकसित और प्रतिष्ठित करने में अपना योगदान दे सकेंगे। 

हिंदी को भारत की समग्र सांस्कृतिक अभिव्यक्ति और समन्वयात्मक एकता की मज़बूत कड़ी के रूप में विकसित करने की दृष्टि से क.मुं. हिंदी विद्यापीठ ने ऐतिहासिक भूमिका निभाई है। हिंदी विद्यापीठ की परिकल्पना करते हुए इसके प्रेरणास्रोत कन्हैयालाल माणिक मुंशी ने कहा था, "The lovers and scholars of Hindi should concentrate on developing the range and power of Hindi; that higher studies in Hindi must be based on comparative study of Indian languages and literatures, that its strengths and elasticity, rooted in Sanskrit must be strengthened by a core study of that great language."
तब से आज तक विद्यापीठ हिंदी भाषा और साहित्य के बहुदिशीय वैज्ञानिक अध्ययन अनुसंधान के क्षेत्र में अपने दायित्वों का सफलतापूर्वक निर्वाह करते हुए देश और दुनिया भर के हिंदी शिक्षार्थियों को शिक्षण प्रशिक्षण प्रदान कर रहा है।

## अकादमिक विभाग
* हिंदी तथा आधुनिक भारतीय भाषा विभाग
* भाषाविज्ञान विभाग
* संस्कृत और अन्य प्राचीन शास्त्रीय भाषा विभाग
* पत्रकारिता और जनसंचार विभाग
* सूर पीठ

## निदेशक
प्रख्यात भाषावैज्ञानिक प्रोफ़ेसर विश्वनाथ प्रसाद इस विद्यापीठ के पहले निदेशक थे। भाषाविज्ञान के लंदन स्कूल के प्रख्यात भाषावैज्ञानिक जे.आर. फ़र्थ के सुयोग्य शिष्य डॉ॰ विश्वनाथ प्रसाद के दूरदर्शी नेतृत्व में विद्यापीठ के अकादमिक स्वरूप, उद्देश्यों और कार्यक्षेत्र का निर्धारण संभव हुआ। इसके बाद डॉ॰ सत्येन्द्र, प्रो॰ माताप्रसाद गुप्त, प्रो॰ विद्यानिवास मिश्र, डॉ॰ रामविलास शर्मा, डॉ॰ गणपतिचन्द्र गुप्त आदि सुयोग्य विद्वानों के निदेशकत्व में विद्यापीठ को अकादमिक प्रतिष्ठा के नये आयाम मिले। वर्तमान में प्रो॰ हरिमोहन इस संस्थान के निदेशक हैं।

## इन्हें भी देखें
* कन्हैयालाल मणिकलाल मुंशी

## बाहरी कड़ियाँ
* '''क मुं हिंदी विद्यापीठ आगरा''' के बारे में जानकारी (अंग्रेजी में)

श्रेणी:हिन्दी के संस्थान
जोकर (2012 फ़िल्म)

***जोकर *** एक हिदीं फिल्म है जिसका निर्देशन शिरीष कुंदर कर रहे है। फिल्म में मुख्य भूमिका में अक्षय कुमार, श्रेयस तलपडे, सोनाक्षी सिन्ना एंव मनीषा लाम्बा है।
फिल्म सम्भवत: अगस्त २०१२ मे रिलीज हो चुकी है।

## संगित
फिल्म का संगीत जी.वी, प्रकाश कुमार ने दिया हे जो कि प्रसिद्द संगीतकार ए आर रहमान के चचेरे भाई हैं।

## सन्दर्भ

## बाहरी कड़ियाँ
* 
* 
* बॉलीवुड हंगामा पर ''जोकर''

श्रेणी:भारतीय फ़िल्में
खोह

**खोह** (Khoh) भारत के मध्य प्रदेश राज्य के सतना ज़िले में स्थित एक प्राचीन गाँव है।

## गुप्तकालीन मन्दिर
इस स्थान से गुप्तकालीन ताम्रपत्रों, दानपत्रों पर लिखे आठ से अधिक अभिलेख प्राप्त हुए हैं। इनमें महाराज जयनाथ और महाराज शर्वनाथ के दानपत्र उल्लेखनीय हैं।

## बाहरी कड़ियाँ
* Khoh – A Temple Fallen

## इन्हें भी देखें
* सतना ज़िला

## सन्दर्भ

श्रेणी:मध्य प्रदेश के गाँव
श्रेणी:सतना ज़िला
श्रेणी:सतना ज़िले के गाँव
श्रेणी:मध्य प्रदेश में पुरातत्व स्थल
देवीप्रसाद मुंशी

**देवीप्रसाद मुंशी** (माघ शुक्ला 14, संवत्‌ 1904 वि. - संवत्‌ 1980 वि.) प्राचीन इतिहास के पण्डित तथा महान हिन्दी सेवी थे। 

## परिचय
इनका जन्म 18 फरवरी 1848 को  जयपुर में  एक सक्सेना परिवार में हुआ था। इनके पिता का नाम मुंशी नत्थनलाल था। इनका परिवार बहुत बड़ा था, परंतु हिंदी का ज्ञान केवल इनके माता-पिता को था। अन्य लोग उर्दू-फारसी के ज्ञाता थे। इन्होंने उर्दू-फारसी की शिक्षा पिता से और हिंदी की शिक्षा माता से प्राप्त की। संवत्‌ 1920 में इन्होंने टोंक रियासत में नौकरी की। तदनंतर कुछ दिन अजमेर में रहे, फिर 1936 वि. से जोधपुर में नौकर हो गए। 

टोंक में ही इन्होंने 'ख़ाब राजस्थान' नामक उर्दू पुस्तक की रचना की थी और 'स्वप्न राजस्थान' के नाम से उसका हिंदी अनुवाद भी किया था। जोधपुर में उन दिनों समस्त राजकाज उर्दू-फारसी में होता था, परंतु मुंशी जी ने महाराज की अनुकूलता पाकर समस्त राजकाल के लिए हिंदी नागरी का प्रचलन किया। संवत्‌ 1940 में ये वहीं मुंसिफ हो गए और अत्यंत कुशलतापूर्वक कार्य करते रहे। सेवाकाल में इनहें कई पुरस्कार और पदक आदि मिले थे।

मुंशी देवी प्रसाद ने जोधपुर राज्य के लिए कानून बनाए तथा कानून पर 13 पुस्तके लिखी। इन्हें कानून की देवी ,/कानून की माता/ कानूनी भी कहा जाता हैं।
इन्होंने नेणसी को राजपुताने का अबुल फजल कहा।

इन्होंने राय सिंह को राजपूताने का कर्ण कहा है।

हिंदी जगत्‌ में मुंशी जी की ख्याति मुख्यत: प्राचीन इतिहास के प्रकांड पंडित के रूप में है। इन विषयों पर हिंदी और उर्दू में इन्होंने 50-60 ग्रंथों की रचना की थी जिनमें अकबरनामा, हुमायूँनामा, बाबरनामा, जहाँगीरनामा जैसे सुप्रसिद्ध ऐतिहासिक आकरग्रंथ उल्लेख्य हैं। इनको कई ग्रंथों पर पुरस्कार भी मिला था। इनकी प्रसिद्धि का दूसरा कारण काशी नागरीप्रचारिणी सभा के अंतर्गत ऐतिहासिक ग्रंथों के प्रकाशनार्थ 'देवीप्रसाद ऐतिहासिक पुस्तकमाला' की स्थापना है जिसमें अब तक बीस से अधिक उत्तमोत्तम ग्रंथ निकल चुके हैं।

संवत्‌ 1980 वि. में इनका निधन हुआ।

जुलाई 2022 में मुंशी देवीप्रसाद द्वारा कृत व पूर्व संसद ओंकारसिंह लखावत द्वारा संपादित '**चारण चमत्कार**' पुस्तक को प्रकाशित किया गया। यह पुस्तक प्राच्य विद्यापीठ से प्राप्त मुंशी देवी प्रसाद गुप्त की हस्तलिखित पाण्डुलिपी की सामग्री को लेकर तैयार की गई थी।

## कृतियाँ
* चारण-चमत्कार
* अकबरनामा,
* हुमायूँनामा, 
* बाबरनामा, 
* जहाँगीरनामा
* भागवत सम्प्रदाय
* कारनामा-ए-नौ आईन
* सूरदासजी का जीवनचरित (सम्वत् १९६३)
* जहाँगीर का आत्मचरित
* खानखाना नामा (दो भागों में ; सम्वत १९६६)
* गुलदस्ता-ए-बिहारी
* प्रकृति विज्ञान
* मुगल दरबार (या 'मआसिरुल उमरा' ; कई भागों में)
* इंसाफ संग्रह
* मीराबाई का जीवनचरित्र
* स्वप्नराजस्थान
* महिला मृदुवाणि
* इन्तिखाब-ए-नादिरा
* अर्जंग-ए-चीन
* मेयर-उल-बालघाट
* मखजान-उल-फवाएद
* नैणसी को राजस्थान

## सन्दर्भ

श्रेणी:भारतीय इतिहासकार
श्रेणी:हिन्दीसेवी
त्सार

thumb|220px|रूस पर सन् १६८२-१७२५ के काल में शासन करने वाला त्सार पीटर महान
**त्सार** या **ज़ार** (रूसी: царь; युक्रेनियाई: цар; अंग्रेज़ी: czar या tsar) रूस और कई अन्य स्लाव संस्कृतियों में सम्राट या राजा के लिए शब्द है। रानियों और महारानियों को **त्सारीना** या **ज़ारीना** कहा जाता है। रूसी साम्राज्य में भी महाराजा को 'त्सार' की उपाधि से ही जाना जाता था। यह मूल रूप से लातिनी भाषा के 'सीज़र' (caesar) शब्द से उत्पन्न हुआ है।

## इन्हें भी देखें
* स्लाव
* रूसी साम्राज्य
* काइज़र

## सन्दर्भ


श्रेणी:रूस का इतिहास
श्रेणी:यूरोप का इतिहास
श्रेणी:राजसी उपाधियाँ
रूसी साम्राज्य

thumb|220px|सन् १८६६ में रूसी साम्राज्य (हरे रंग में)
thumb|120px|रूसी साम्राज्य का राज्य प्रतीक
thumb|रूसी साम्राज्य का गान: ईश्वर सम्राट की रक्षा करे
**रूसी साम्राज्य** (रूसी: Российская Империя) सन् १७२१ से १९१७ तक की रूसी क्रांति तक अस्तित्व में रहने वाला एक साम्राज्य था। रूसी साम्राज्य से पहले रूस में रूसी त्सार-राज्य था और उसके बाद बहुत कम अवधि के लिए रूसी गणतंत्र चला और उसके उपरान्त सोवियत संघ स्थापित हुआ। रूसी साम्राज्य दुनिया के सब से बड़े साम्राज्यों में से एक था और केवल मंगोल और ब्रिटिश साम्राज्य ही क्षेत्रफल में उस से बड़े रहे हैं। सन् १८६६ में रूसी साम्राज्य पूर्वी यूरोप से लेकर सुदूर पूर्व एशिया तक और फिर समुद्र के पार उत्तर अमेरिका के कुछ इलाक़ों पर विस्तृत था। १८९७ में सामराज्य की जनसँख्या १२.५६ करोड़ थी।यह वह राज्य था जहां रूसीकरण को सबसे अधिक विकास प्राप्त हुआ ।

## इन्हें भी देखें
* रूसी त्सार-राज्य
* रूस का इतिहास
* सोवियत संघ

## सन्दर्भ


श्रेणी:रूस का इतिहास
श्रेणी:यूरोप का इतिहास
श्रेणी:रूस
रूसी त्सार-राज्य

thumb|220px|रूस का फैलाव:  १५०० में,  १६०० में और  १७०० में
**रूसी त्सार-राज्य** (रूसी: Русское царство; अंग्रेज़ी: Tsardom of Russia) आइवन चतुर्थ के सन् १५४७ में त्सार (सम्राट) बनाने के बाद से रूस के राज्य का औपचारिक नाम था। यह नाम १७२१ में त्सार पीटर महान द्वारा रूसी साम्राज्य स्थापित होने तक चला। १५५० से १७०० तक के काल में रूस पूर्व में साइबेरिया की ओर फैलता गया और उसका क्षेत्रफल हर वर्ष औसत ३५,००० वर्ग किमी से बढ़ा, यानि १५० सालों तक हर साल एक केरल राज्य जितना क्षेत्र रूस में जुड़ता गया।

## इन्हें भी देखें
* त्सार
* रूसी साम्राज्य

## सन्दर्भ


श्रेणी:रूस का इतिहास
श्रेणी:यूरोप का इतिहास
श्रेणी:रूस
नेटबीन्स

300px|right|thumb|नेटबीन्स आईडीई ७.०
**नेटबीन्स** (NetBeans) एक मुक्तस्रोत सॉफ्टवेयर है। एक तरफ यह जावा डेस्कटॉप अनुप्रयोगों के लिये प्लेटफॉर्म फ्रेमवर्क है और दूसरी तरफ जावा, जावास्क्रिप्ट, पीएचपी, पाइथन आदि प्रोग्रामन भाषाओं में प्रोग्राम विकसित करने के लिये आईडीई (IDE) भी है। 

नेटबीन्स को जावा में लिखा गया है अतः यह जहाँ भी जावा आभासी मशीन (JVM) हो वहाँ इसे चलाया जा सकता है। अतः यह विन्डोज, लिनक्स, मैक ओएस और सोलारिस के अलावा कई प्रचालन तंत्र पर चलता है। नेटबींस अनुप्रयोगों को मॉड्यूलर सॉफ़्टवेयर घटकों के सेट से विकसित करने की अनुमति देता है जिन्हें **मॉड्यूल** ‍‌(Module) कहते हैं। नेटबैंस टीम उत्पाद का समर्थन करती है और व्यापक समुदाय से सुविधा के सुझावों का प्रयास करती है। सामुदायिक परीक्षण और प्रतिक्रिया के लिए प्रत्येक रिलीज एक समय से पहले है। 

= इतिहास =
नेटबींस 1996 में प्राग की चार्ल्स यूनिवर्सिटी में गणित और भौतिकी के संकाय के मार्गदर्शन में जेफेलि (डेल्फी पर शब्द), जावा आईडीई छात्र परियोजना के रूप में शुरू हुआ था। 1 99 7 में, रोमन स्टेनूक ने इस परियोजना के आसपास एक कंपनी बनाई और नेटबींस आईडीई के वाणिज्यिक संस्करणों को तब तक तैयार किया जब तक कि 1 999 में सन माइक्रोसिस्टम्स द्वारा इसे खरीदा नहीं गया था। सन ने अगले वर्ष जून में नेटबींस आईडीई को खोल दिया था। तब से, नेटबैंस समुदाय का विकास जारी रहा। [8] 2010 में, सन (और इस प्रकार नेटबैंस) को ओरेकल कॉर्पोरेशन द्वारा अधिग्रहण किया गया था। ओरेकल के तहत, नेटबैंस ने जेड डेवलपर के साथ प्रतिस्पर्धा की, जो एक फ्रीवेयर आईडीई है जो ऐतिहासिक रूप से कंपनी का एक उत्पाद रहा है। सितंबर 2016 में, ऑरेकल ने नेटबींस प्रोजेक्ट को अपाचे सॉफ्टवेयर फाउंडेशन को दान करने का एक प्रस्ताव प्रस्तुत करते हुए कहा कि यह "नेटबीन्स शासन मॉडल को खोलने के लिए, नेटबैंस के घटकों को जावा के आगामी रिलीज के माध्यम से परियोजना के दिशा और भविष्य की सफलता में अधिक आवाज देने के लिए" 9 और नेटबैंस 9 और उससे आगे " इस कदम को जावा निर्माता जेम्स गोस्लिंग द्वारा अनुमोदित किया गया था। [9] इस परियोजना ने अक्टूबर 2016 में अपाचे इनक्यूबेटर में प्रवेश किया। [10]

## बाहरी कड़ियाँ

* Official site
* Plugin Portal NetBeans plugins from the community
* Developer Support Services from Sun Microsystems

श्रेणी:मुक्तस्रोत
श्रेणी:आईडीई
उमय्यद

thumb|400px|उमय्यदों से समय इस्लामी साम्राज्य का विस्तार
**उमय्यद** शासक इस्लाम के मुखिया, यानि ख़लीफ़ा, सन् 661 से सन् 750 तक रहे। प्रथम चार ख़लीफ़ाओं के बाद वे सत्ता में आए और इसके बाद ख़िलाफ़त वंशानुगत हो गई। उनके शासन काल में इस्लामिक सेना को सैनिक सफलता बहुत मिली और वे उत्तरी अफ़्रीका होते हुए स्पेन तक पहुँच गए। इसी काल में मुस्लिमों ने मध्य एशिया सहित सिन्ध पर (सन् 712) भी अधिकार कर लिया था। मूलतः मक्का के रहने वाले उमय्यों ने अपनी राजधानी दमिश्क में बनाई। सन् 750 में चले एक परिवर्तान आन्दोलन के बाद अब्बासी खलीफ़ाओं ने इनको हरा दिया और ख़ुद शासक बन बैठे। हाँलांकि उमावियाई वंश में से एक - अब्द उर रहमान (प्रथम) और उसका एक यूनानी दास - बचकर अफ़्रीका होते हुए स्पेन पहुँच गया और कोर्डोबा में अपनी ख़िलाफत स्थापित की जो ग्यारहवीं सदी तक रही।

इस्लाम धर्म में इनको सांसारिकता के क़रीब और इस्लाम के संदेशों से दूर विलासितापूर्ण जीवन व्यतीत करने वाले शासक के रूप में देखा जाता है। इनके ख़िलाफ़ चौथे ख़लीफ़ा अली के पुत्र हुसैन ने यज़ीद के अन्याय के खिलाफ आवाज उठाई पर उन्हें एक युद्ध में जान गंवानी पड़ी। अली और हुसैन के समर्थकों को शिया संप्रदाय कहा गया। ये वंश इस्लाम के इतिहास में एक महत्वपूर्ण स्थान रखता है क्योंकि यहीं से शिया-सुन्नी मतभेद बढ़े थे।

सन् ६६१ में मदीना में धर्मनिष्ठ खलीफाओों का पतन हुआ और दमिशक में उमय्यद राजवंश की स्थापना। यह केवल राजवंश और उसके भौगोलिक केन्द्र का परिवर्तन ना था। यह परिवर्तत राजनीतिक और दर्शनशास्त्रगत, एवं धार्मिक दृष्टिकोण तथा सांस्कृतिक  रुझान के संबंध में भी परिवर्तन था। इस प्रकार सन् ६६१ शायद इस्लाम की प्रथम शताब्दी का सबसे महत्त्वपूर्ण वर्ष था। इस परिवर्तत और नये कार्य-कलाप के दो नायक थे अली इब्न-अबी-तालिब तथा उमय्यद वंश या उमय्यद खिलाफत का संस्थापक मुआविया इब्न-अबी-सूफयान।

## इन्हें भी देखें
* मुआविया इब्न-अबी-सूफयान - उमय्यद वंश या उमय्यद खिलाफत का संस्थापक
* अब्द अल-मालिक बिन मरवान
* हज्जाज बिन युसुफ़
* उमय्यद ख़िलाफ़त
* अब्बासी ख़िलाफ़त
श्रेणी:उमय्यद ख़िलाफ़त
श्रेणी:इस्लाम का इतिहास
श्रेणी:अरब इतिहास
श्रेणी:ख़िलाफ़त

## सन्दर्भ
देशभक्ति गीत

अंगूठाकार|देशभक्त देश गीत गा रहे हैं।
**[[देशभक्ति]] गीत** ऐसे गीत हैं जिनमें राष्ट्रीयता की भावना का रस निहित हो। प्रायः देश पर विकट समस्या आने पर या राष्ट्रीय सुधारों के लिये इन गीतों का प्रयोग किया जाता है। इससे देशवासियों में राष्ट्रीयता की भावना जागृत होती है। राजनीति, खेल, अन्तर्राष्ट्रीय स्तर के कार्यक्रम और राष्ट्र पर आधारित चलचित्र इत्यादि में इन गीतों का प्रयोग आम बात है।

कई भारतीय कवियों ने देशभक्ति गीतों की रचना की है। सुमित्रानंदन पंत की जय जन भारत, कवि प्रदीप की ऐ मेरे वतन के लोगों, तथा गिरिजाकुमार माथुर की हम होंगे कामयाब उपकार ( मेरे देश की धरती सोना उगले उगले हिरा मोती)
इत्यादि प्रचलित हैं।

## भारतीय स्वतन्त्रता आन्दोलन
बंकिमचंद्र चट्टोपाध्याय का गीत वंदे मातरम्, क्रान्तिकारी पण्डित राम प्रसाद 'बिस्मिल' की गज़ल सरफरोशी की तमन्ना एवं शायर इक़बाल का तराना सारे जहाँ से अच्छा जैसे अनेक गीत भारतीय स्वतंत्रता आंदोलन में काफी प्रचलित व लोकप्रिय हुए।

ब्रिटिश राज के दौरान प्रतिबन्धित छोटी-छोटी पुस्तिकाओं में प्रकाशित इन देशभक्ति गीतों ने ही पूरे हिन्दुस्तान की आम जनता को एक क्रान्तिकारी बदलाव के लिये आन्दोलित किया।

## खेल
भारतीय क्रिकेट पर विशेष लिखे गये गीत प्रचलित हैं, जैसे शंकर महादेवन की सुनों गौर से दुनिवालों, ए आर रहमान की दे घुमा के इत्यादि।

## चलचित्र
कई बॉलीवुड व अन्य भारतीय चलचित्रों में देशभक्ति गीत गाये गये हैं। भारत-पाकिस्तान और भारत-चीन के बीच हो रहे युद्ध के समय राष्ट्रीयता पर आधारित कई चलचित्र आये जिनके गीत बहुत लोकप्रिय और प्रचलित हुए। सरफ़रोशी की तमन्ना अब हमारे दिल में है एवं मेरे देश की धरती (फिल्म: उपकार), संदेसे आते हैं (फिल्म: बॉर्डर), "मेरा रँग दे बसन्ती चोला!" (फिल्म शहीद), दरो-दीवार पे हसरत से नज़र करते हैं (फिल्म: आन्दोलन) तथा "जहाँ डाल-डाल पर सोने की चिड़ियाँ करती हैं बसेरा" (फिल्म: सिकन्दर-ए-आज़म) इत्यादि अनेकों उदाहरण हैं।

## अन्य अन्तर्राष्ट्रीय कार्यक्रम
भारत के बाहर भारत से सम्बन्धित कार्यक्रमों में इनका प्रयोग सहज रूप से होता है। संगीत, नृत्य, कला व भारतीय पर्व के उपलक्ष में आयोजित कार्यक्रमों में इन्हें अक्सर बजाया जाता है।

## सन्दर्भ


श्रेणी:देशभक्ति के गीत
लिव ऐंड लेट डाई

***लिव ऐंड लेट डाई*** () 1973 में बनी जेम्स बॉन्ड श्रंखला कि आठवीं फ़िल्म है जिसमें रॉजर मुर ने पहली बार जेम्स बॉन्ड कि भुमिका निभाई थी।

## पात्र
* रॉजर मुर - जेम्स बॉण्ड।
* याफ़ेट कोट्टो - डॉ॰ कनांगा और मि. बिग।
* जेन सेमोर - सोलिटायर।
* डेविड हेडिसन - फ़ेलिक्स लेटर।
* बर्नार्ड ली - एम।
* लुइस मैक्सवेल - मिस मोनिपेनी।

## बाहरी कड़ियाँ

श्रेणी:जेम्स बॉन्ड फ़िल्में
एमबीए की एसोसिएशन

**एमबीए की एसोसिएशन** (अंबा) लंदन में स्थित एक अंतरराष्ट्रीय संगठन है जो दुनिया भर के विश्वविद्यालयों में व्यापार प्रशाशन की स्नातकोत्तर पाठ्यक्रम को प्रत्यायित करती है। यह एसोसिएशन जो कि १९६७ में स्थापित की गयी थी, दुनिया के व्यावसायिक शिक्षा के क्षेत्र में तीनमुख्य प्रत्यायित करने वाले संगठनों में से एक है। 

सन २००५ से, अम्बा दो अन्य पाठ्यक्रम, अंतर्राष्ट्रीय प्रबंधन कार्यक्रम में मास्टर डिग्री एवं व्यापार प्रबंधन कार्यक्रम में मास्टर डिग्री, को भी प्रत्यायित करती है। सन २००६ से अम्बा ने व्यावसायिक शिक्षा में डाक्टर की डिग्री को प्रत्यायित करना शुरू किया। सन १९६७ में अम्बा की स्थापना की गयी थी और तब से लेकर आज तक अम्बा ने ४६ देशों में १८९ बिजनेस स्कूलों को प्रत्यायित कर चुकी है जिन में ४ भारतीय बिजनेस स्कूल भी हैं:

* भारतीय प्रबंधन संस्थान, कोझिकोड
* भारतीय प्रबंधन संस्थान, लखनऊ
* प्रबंधन विकास संस्थान
* एसपी जैन क्प्रै बंधन और अनुसंधान इंस्टीट्यूट

प्रबंधन विकास संस्थान के डीन, प्रोफेसर प्रीतम सिंह, अंतरराष्ट्रीय प्रत्यायन परिषद के एक सदस्य भी है। 

सन १९९८ से अम्बा एक विश्वप्रतियोगिता आयोजन के द्वारा वार्षिक पुरस्कार "साल का सर्वश्रेष्ठ म बी ए विद्यार्थी" प्रदान करती आ रही है। इस प्रतियोगिता में पूरे विश्व में अम्बा द्वारा प्रत्यायित बिजनेस स्कूल भाग ले सकते हैं। 

अम्बा का अनुसंधान विभाग सरकारी नियम और व्यावसायिक शिक्षा पर अध्ययन करती है। इस प्रकार अम्बा दुनिया भर में एमबीए पाठ्यक्रम के आधुनिकीकरण में एक भूमिका निभाती है।

सर पौल जज, जिन्होंने कैम्ब्रिज बिजनेस स्कूल की स्थापना की थी अम्बा के वर्त्तमान अध्यक्ष हैं। 

thumb|left|400px|AMBA-accredited Business Schools Worldwide

## बाहरी कड़ियाँ
* Association of MBAs -- आधिकारिक वेबसाइट

## सन्दर्भ

श्रेणी:प्रबन्धन
श्रेणी:शैक्षणिक संस्थायें
श्रेणी:व्यापार प्रबन्धन
अब्बासी ख़िलाफ़त

|thumb|240px|अपने चरम पर अब्बासियों का क्षेत्र (हरे रंग में, गाढ़े हरे रंग वाले क्षेत्र उनके द्वारा जल्दी ही खोए गए)
**अब्बासी** (अरबी: , अल-अब्बासियून; अंग्रेज़ी: Abbasids) वंश के शासक इस्लाम के ख़लीफ़ा थे जो सन् 750 के बाद से 1257 तक इस्लाम के धार्मिक प्रमुख और इस्लामी साम्राज्य के शासक रहे। इनके पूर्वज मुहम्मद साहब से संबंधित थे इसलिए इनको सुन्नियो के साथ साथ शिया विचारधारा के मुसलमानों का भी बहुत सहयोग मिला जिसमें ईरान तथा ख़ोरासान तथा शाम की जनता शामिल थी। इस जनसहयोग की बदौलत उन्होंने उमय्यदों को हरा दिया और ख़लीफ़ा बनाए गए। उन्होंने उमय्यदों के विपरीत साम्राज्य में ईरानी तत्वों को समावेश किया और उनके काल में इस्लामी विज्ञान, कला तथा ज्योतिष में काफ़ी नए विकास हुए। 

सन् 762 में उन्होंने बग़दाद की स्थापना की जहाँ ईरानी सासानी निर्माण कला तथा अरबी संस्कृति से मिश्रित एक राजधानी का विकास हुआ। यद्यपि 10वीं सदी में उनकी वंशानुगत शासन की परम्परा टूट गई पर ख़िलाफ़त बनी रही। इस परंपरा टूटने के कारण शिया इस्लाम में इस्माइली तथा बारहवारी सम्प्रदायों का जन्म हुआ जो इस्लाम के उत्तराधिकारी के रूप में मुहम्मद साहब के विभिन्न वंशजों का समर्थन करते थे। उनके काल में इस्लाम भारत में भी फैल गया लेकिन 1257 में उस समय अमुस्लिम रहे मंगोलों के आक्रमण से बग़दाद नष्ट हो गया।

## इन्हें भी देखें
* बग़दाद
* इस्लाम

## सन्दर्भ

श्रेणी:इस्लाम
श्रेणी:अरब इतिहास
श्रेणी:अरब राजवंश
श्रेणी:ख़िलाफ़त
श्रेणी:ईरान का इतिहास
उपनदी

thumb|230px|बाल्टिक सागर में जाने वाली रेगा नदी (Rega) और उसमें विलय होने वाली उपनदियाँ
**उपनदी** (tributary) या **सहायक नदी** ऐसे झरने या नदी को बोलते हैं जो जाकर किसी मुख्य नदी में विलय हो जाती है। उपनदियाँ सीधी किसी सागर या झील में जाकर नहीं मिलतीं। कोई भी मुख्य नदी और उसकी उपनदियाँ एक जलसम्भर क्षेत्र बनती हैं जहाँ का पानी उपनदियों के ज़रिए मुख्य नदी में एकत्र होकर फिर सागर में विलय हो जाता है। इसका एक उदाहरण यमुना नदी है, जो गंगा नदी की एक उपनदी है। प्रयाग में विलय के बाद यमुना का पानी गंगा में मिल जाता है और उस से आगे सिर्फ़ मुख्य गंगा नदी ही चलती है।

## इन्हें भी देखें
* वितरिका
* नदी
* जलसम्भर

## सन्दर्भ

श्रेणी:भू-आकृति विज्ञान
श्रेणी:स्थलाकृति
*
पंज नदी

**पंज** (, ) मध्य एशिया में स्थित एक नदी है जो आमू दरिया की एक उपनदी भी है। यह नदी 921 km लम्बी है। अफ़्ग़ानिस्तान और ताजिकिस्तान की अंतर्राष्ट्रीय सीमा का एक बड़ा हिस्सा इसी नदी इसी नदी को माना जाता है। पांज नदी पूर्वी अफ़्ग़ानिस्तान में क़िला-ए-पंजेह गाँव के पास वाख़ान नदी और पामीर नदी के विलय से बनती है। फिर यह पश्चिम चलती है और आगे चलकर वख़्श नदी से मिल जाती है, जिसके बाद इन्हें अमु दरिया के नाम से जाना जाता है।

## इन्हें भी देखें
* आमू दरिया
* वख़्श नदी
* पामीर नदी

## सन्दर्भ

श्रेणी:अफ़्गानिस्तान की नदियाँ
श्रेणी:ताजिकिस्तान की नदियाँ
श्रेणी:एशिया की अंतरराष्ट्रीय नदियाँ
श्रेणी:सीमावर्ती नदियाँ
वाख़ान

thumb|230px|वाख़ान का एक नज़ारा
thumb|230px|वाख़ान, स्थानीय नक़्शे में
**वख़ान कॉरिडोर** (पश्तो और फ़ारसी: ) सुदूर उत्तर-पूर्वी अफ़्ग़ानिस्तान में एक अत्यंत पर्वतीय और दुर्गम क्षेत्र है जहाँ काराकोरम और पामीर पर्वत शृंखलाएं आकर मिलती हैं। वख़ान अफ़्ग़ानिस्तान के बदख़्शान प्रांत में एक ज़िले का नाम भी है। नक़्शे पर वाख़ान अफ़्ग़ानिस्तान के मुख्य भाग से एक ऊँगली की तरह पूर्व को निकलकर चीन के शिनजियांग प्रान्त को छूता है। यह तंग सा इलाका प्राचीनकाल में तारिम द्रोणी जाने वाले यात्रियों का मार्ग हुआ करता था। इसी क्षेत्र में उन धाराओं की भी शुरुआत होती है जो आगे चलकर मशहूर आमू दरिया बन जाती हैं।

## नाम का उच्चारण
'वख़ान कॉरिडोर' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* वाख़ी भाषा
* आमु दरया
* बदख़्शान

## सन्दर्भ


श्रेणी:वाख़ान
श्रेणी:बदख़्शान प्रान्त
श्रेणी:अफ़्ग़ानिस्तान के क्षेत्र
श्रेणी:मध्य एशिया
तमिलनाडू के नवग्रह मंदिर

**नवग्रहों का महत्व और प्रमुख मंदिर**

भारतीय ज्योतिष और हिन्दू धर्म में नवग्रहों—सूर्य, चंद्रमा, मंगल, बुध, बृहस्पति, शुक्र, शनि, राहु और केतु—का विशेष महत्व है। इनके दोष निवारण हेतु पूजा और मंदिर बनाए गए हैं।

## नवग्रहों की विशेषताएँ

## प्रमुख नवग्रह मंदिर
* सूर्यनारायण मंदिर – कुम्बाकोणम से 15 किमी; पूजा: रविवार; रत्न/धातु: रूबी, तांबा  
* कैलाशनाथ मंदिर – तिगलूर, 36 किमी; पूजा: सोमवार; रत्न/धातु: मोती, चांदी  
* वैदीश्वरम मंदिर – शिरकाजी, 50 किमी; पूजा: मंगलवार; रत्न/धातु: मूंगा, पीतल  
* श्वेतांयेश्वर मंदिर – थिरुवेंगाडु, 59 किमी; पूजा: बुधवार; रत्न/धातु: पन्ना, पीतल  
* स्वंभूतेश्वर मंदिर – अलनगुड़ी, 35 किमी; पूजा: गुरुवार; रत्न/धातु: पुखराज, स्वर्ण  
* अग्रिश्वर मंदिर – कंजनूर, कावेरी तट; पूजा: शुक्रवार; रत्न/धातु: हीरा, चांदी  
* दरबारनेश्वरम मंदिर – तिरुनल्लर, 59 किमी; पूजा: शनिवार; रत्न/धातु: नीलम, लोहा  
* नागेश्वरम मंदिर – 7 किमी; पूजा: राहु काल; रत्न/धातु: गोमेद, शीशा  
* नागनाथस्वामी मंदिर – 63 किमी; पूजा: विशेष मंत्रोच्चार; रत्न/धातु: लहसुनिया, शीशा  

## नवग्रह पूजा का महत्व
नवग्रहों की पूजा से कुंडली के दोष शांत होते हैं और जीवन में संतुलन आता है। मंत्र जाप से ग्रहों की ऊर्जा व्यक्ति में स्थिर होती है।

## कैसे पहुँचें
* रेलमार्ग: चेन्नई से वैथीसवरन रेलवे स्टेशन।  
* सड़क मार्ग: चेन्नई से 235 किमी; बस द्वारा 35–40 मिनट।

श्रेणी:तमिल नाडु में हिन्दू मन्दिर  
श्रेणी:नवग्रह
बदख़्शान

[thumb|200px|ताजिकिस्तान का [कूहिस्तोनी-बदख़्शान स्वशासित प्रान्त]]
[thumb|200px|अफ़ग़ानिस्तान का [बदख़्शान प्रान्त]]
thumb|200px|अफ़ग़ानिस्तान में बदख़्शानी बच्चे
::*अफ़ग़ानिस्तान के इसी नाम के प्रान्त के लिए [[बदख़्शान प्रान्त]] देखें और ताजिकिस्तान के इस से मिलते-जुलते नाम वाले प्रान्त के लिए [[कूहिस्तोनी-बदख़्शान स्वशासित प्रान्त]] देखें*
**बदख़्शान** (फ़ारसी: , ताजिक: Бадахшон, अंग्रेजी: Badakhshan) पामीर पर्वतों के इलाक़े में स्थित मध्य एशिया का एक ऐतिहासिक क्षेत्र है जो आधुनिक अफ़ग़ानिस्तान के पूर्वोत्तरी और आधुनिक ताजिकिस्तान के दक्षिणपूर्वी भागों पर विस्तृत था। अफ़ग़ानिस्तान के सुदूर उत्तरपूर्वी बदख़्शान प्रान्त (जिसमें प्रसिद्ध वाख़ान गलियारा भी आता है) और ताजिकिस्तान के दक्षिणपूर्वी कूहिस्तोनी-बदख़्शान स्वशासित प्रान्त का नाम इसी पुराने नाम पर पड़ा है।

## नाम
'बदख़्शान' क्षेत्र का नाम ईरान के सासानी साम्राज्य ने दिया था। उसकी राज्य-व्यवस्था में 'बदख़्श' एक सरकारी उपाधि हुआ करती थी और 'आन' का अर्थ है 'वाला' है (जैसे 'हिम्मत-ए-मरदान' का मतलब है 'मर्दों वाली हिम्मत')। 'बदख़्शान' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## लोग
बदख़्शान के लोग विविध समुदायों से सम्बन्ध रखते हैं। यहाँ ताजिक लोगों की बहुसंख्या है और उज़बेक और किरगिज़ के अल्पसंख्यक समुदाय भी यहाँ रहते हैं। इस क्षेत्र में कई पामीरी भाषाओं के बोलने वाले मिलते हैं। २०वीं सदी में ताजिकिस्तान के कूहिस्तोनी-बदख़्शान स्वशासित प्रान्त में पामीरी भाषियों में एक अलग पामीरी समुदाय की पहचान बन गई। इन्हें सरकारी तौर पर कोई मान्यता न मिलने के बावजूद उस देश में पामीरी मुहीम और सभाएँ चालू हो गई। बदख़्शान के लोग अधिकतर शिया इस्लाम की इस्माइली शाखा और सुन्नी इस्लाम से जुड़े हुए हैं। क्षेत्रीय लोगों की अपनी अलग संगीत, कला, कविता और नृत्य शैलियाँ हैं जो अभी भी लोकप्रीय हैं।

## इन्हें भी देखें
* बदख़्शान प्रान्त
* कूहिस्तोनी-बदख़्शान स्वशासित प्रान्त

## सन्दर्भ


श्रेणी:मध्य एशिया
श्रेणी:मध्य एशिया का इतिहास
श्रेणी:ताजिकिस्तान
श्रेणी:अफ़्गानिस्तान
बामयान प्रान्त

[thumb|220px|[अफ़ग़ानिस्तान|अफ़्ग़ानिस्तान का बामयान प्रांत (लाल रंग में)]]
**बामयान** या **बामियान** (फ़ारसी: , अंग्रेजी: Bamyan) अफ़्ग़ानिस्तान का एक प्रांत है जो उस देश के मध्य भाग में स्थित है। बामयान में अधिकतर आबादी हज़ारा समुदाय की है, जो मंगोल नस्ल के वंशज हैं और शिया इस्लाम के अनुयायी हैं। बामियान प्रान्त का क्षेत्रफल १४,१७५ वर्ग किमी है और इसकी आबादी सन् २००६ में लगभग ३.९ लाख अनुमानित की गई थी। इस प्रान्त की राजधानी बामयान शहर है।

## इन्हें भी देखें
* बामियान
* हज़ारा लोग
* हज़ाराजात
* अफ़्ग़ानिस्तान

## सन्दर्भ


श्रेणी:बामयान प्रान्त
श्रेणी:अफ़ग़ानिस्तान के प्रांत
बाल्टिक देश

**बाल्टिक राज्य** (जिसे *बाल्टिक्स*, *बाल्टिक देश* या *बाल्टिक प्रदेश* भी कहा जाता है) उन बाल्टिक क्षेत्रों को कहते हैं, जिन्हें रूसई साम्राज्य से प्रथम विश्व युद्ध के समय स्वतंत्रता मिली थी। इनमें मुख्यतः एस्तोनिया, लात्विया तथा लिथुआनिया आते हैं, तथा मूल रूप से स्वतंत्रता पाने के बाद १९२० से फ़िनलैंड भी इनमें ही गिना जाता है।

बाल्टिक राज्यों की भाषाओं में इन्हें निम्न भी कहा जाटा है:
* ,
* , तथा
* 


चित्र:Deutscher Orden 1260.png|१३वीं शताब्दी में
चित्र:Great Northern War Part1.png|१७वीं शताब्दी में
चित्र:Baltic History 5000-BC.svg|८७०० 

## सन्दर्भ


## बाहरी_कड़ियाँ

* बाल्टिक सागर सूचना केन्द्र
* बाल्टिक राज्यों में सकल घरेलु उत्पाद
* 2000/2001 के सांख्यिकिक आंकड़े
* वीफ़ानोर्ड – डिजिटल पुस्तकालय


श्रेणी: बाल्टिक सागर
जोज़जान प्रान्त

[thumb|220px|[अफ़्ग़ानिस्तान का जोज़जान प्रान्त (लाल रंग में)]]
**जोज़जान** (फ़ारसी: , अंग्रेजी: Jowzjan) अफ़्ग़ानिस्तान का एक प्रांत है जो उस देश के उत्तर में स्थित है। इस प्रान्त का क्षेत्रफल ११,७९८ वर्ग किमी है और इसकी आबादी सन् २००९ में लगभग ४.९ लाख अनुमानित की गई थी। इस प्रान्त की राजधानी शबरग़ान () शहर है। इस प्रान्त के लगभग ४०% लोग उज़बेक जाति के हैं और वही सबसे बड़ा समुदाय हैं। उनके अलावा यहाँ तुर्कमेनी (२९%), पश्तून (१७%) और ताजिक (१२%) भी बसते हैं। उत्तर में जोज़जान की तुर्कमेनिस्तान के साथ अंतर्राष्ट्रीय सीमा है।

## इन्हें भी देखें
* शबरग़ान
* अफ़्ग़ानिस्तान

## सन्दर्भ


श्रेणी:जोज़जान प्रान्त
श्रेणी:अफ़ग़ानिस्तान के प्रांत
सारजेंट शिक्षा योजना

[thumb|230px|सारजेंट योजना का ध्येय हर भारतीय को १९८४ तक साक्षर बनाना था (१९२७ में खींची गई [आन्ध्र प्रदेश|आंध्र प्रदेश के कस्तूरी देवी पाठशाला की तस्वीर)]]
**सारजेंट शिक्षा योजना** (अंग्रेज़ी: Sergeant Scheme) भारतीय स्वतंत्रता से पहले सन् १९४४ में ब्रिटिश-भारतीय सरकार द्वारा तैयार की गई एक योजना थी जिसका ध्येय भारत को ४० वर्षों के अन्दर (यानि सन् १९८४ तक) पूर्णतः साक्षर बनाना था। इसमें शिक्षा और साक्षरता के विस्तार के मनसूबे थे जिनके परिपालन से ब्रिटिश सरकार देशभर में पाठशालाओं का जाल फैलाने और हर भारतीय को १९८४ तक पढ़ा-लिखा बनाने का ज़िम्मा लेने वाली थी।

## योजना
सारजेंट योजना का औपचारिक नाम 'भारत में युद्ध-उपरान्त शिक्षा विकास पर सारजेंट कमीशन की रिपोर्ट' (Report of the Sergeant Commission on Post-War Education Development in India, रिपोर्ट ऑफ़ द सारजेंट कमिशन ऑन पोस्ट-वॉर ऍजुकेशन डॅवॅलप्मॅन्ट इन इण्डिया) था। सारजेंट योजना के तहत ६ से ११ वर्षों के हर भारतीय बच्चे को अनिवार्य रूप से मुफ़्त शिक्षा प्रदान करने का ज़िम्मा ब्रिटिश-भारतीय सरकार का होता। यह प्रस्ताव केन्द्रीय शिक्षा सलाहकार समिति के सामने रखा गया और इसको पूरी मंज़ूरी दे दी गई।

जब प्रस्ताव के समाचार अख़बारों में आए, तो राष्ट्रवादी नेताओं ने खुलकर इसकी बहुत खिल्ली उड़ाई क्योंकि उनके अनुसार 'भारत में इतना सब्र नहीं है कि वह ४० साल तक बिना पूरा साक्षर हुए बैठ सके'। यह बात और है कि स्वतंत्रता के बाद २००९ तक (यानि सारजेंट प्रस्ताव के ६५ सालों बाद) भी अर्थशास्त्री अमर्त्य सेन को कहना पड़ा कि 'देश अभी भी आधा अनपढ़ है, दो-तिहाई स्त्रियाँ अनपढ़ हैं'। सन् २००८ तक भारतीय साक्षरता स्तर केवल ६५% पहुँचा था और हर वर्ष केवल १.५% की 'धीमी गति' पर बढ़ रहा था।

## इन्हें भी देखें
* भारत में साक्षरता

## सन्दर्भ


श्रेणी:स्वतंत्रता पूर्व शिक्षा
श्रेणी:भारत में साक्षरता
श्रेणी:साक्षरता
ख़ोस्त प्रान्त

[thumb|220px|[अफ़ग़ानिस्तान|अफ़्ग़ानिस्तान का ख़ोस्त प्रान्त (लाल रंग में)]]
**ख़ोस्त** (पश्तो: , अंग्रेजी: Khost) अफ़्ग़ानिस्तान का एक प्रांत है जो उस देश के दक्षिण-पूर्व में स्थित है। इस प्रान्त का क्षेत्रफल ४,१५२ वर्ग किमी है और इसकी आबादी सन् २००९ में लगभग ६.४ लाख अनुमानित की गई थी। इस प्रान्त की राजधानी ख़ोस्त शहर है। इस प्रान्त में ज़्यादातर लोग पश्तो बोलने वाले पश्तून हैं। इसकी दक्षिणी और पूर्वी सीमा पाकिस्तान से लगती है।

## नाम का उच्चारण
'ख़ोस्त' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* ख़ोस्त
* लोया पकतिया
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
ग़ज़नी प्रान्त

[thumb|220px|[अफ़ग़ानिस्तान|अफ़्ग़ानिस्तान का ग़ज़नी प्रान्त (लाल रंग में)]]
**ग़ज़नी** (पश्तो: , अंग्रेजी: Ghazni) अफ़्ग़ानिस्तान का एक प्रांत है जो उस देश के दक्षिण-पूर्वी भाग में स्थित है। इस प्रान्त का क्षेत्रफल २२,९१५ वर्ग किमी है और इसकी आबादी सन् २००२ में लगभग ९.३ लाख अनुमानित की गई थी। इस प्रान्त की राजधानी ग़ज़नी शहर है। ग़ज़नी प्रान्त काबुल से कंदहार जाने वाले राजमार्ग पर आता है और इतिहास में उन दोनों के बीच एक महत्वपूर्ण व्यापारिक केंद्र रहा है। इस प्रान्त में लगभग आधे लोग पश्तून हैं लेकिन यहाँ हज़ारा लोगों और ताजिक लोगों के भी बड़े समुदाय रहते हैं।

## इन्हें भी देखें
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
हेरात प्रान्त

[thumb|220px|[अफ़ग़ानिस्तान|अफ़्ग़ानिस्तान का हेरात प्रान्त (लाल रंग में)]]
thumb|220px|हेरात प्रान्त में कुछ बच्चियाँ
**हेरात** (पश्तो: , अंग्रेजी: Herat) अफ़्ग़ानिस्तान का एक प्रांत है जो उस देश के पश्चिम में स्थित है। इस प्रान्त का क्षेत्रफल ५४,७७८ वर्ग किमी है और इसकी आबादी सन् २००६ में लगभग १७.६ लाख अनुमानित की गई थी। इस प्रान्त की राजधानी ऐतिहासिक हेरात शहर है। अफ़्ग़ानिस्तान के अन्य प्रान्तों के अलावा, हेरात प्रान्त की सरहदें ईरान और तुर्कमेनिस्तान को भी लगती हैं। इस प्रान्त के लगभग ६०% लोग फ़ारसी-भाषी ताजिक समुदाय से हैं। यहाँ पश्तून लोग भी हैं, जिनमें से बहुत से ख़ानाबदोश चरवाहे हैं।

## तालिबान का क़ब्ज़ा
अफ़्ग़ानिस्तान के अन्य इलाक़ों की तुलना में हेरात का सामाजिक खुला रहा है और स्त्रियों को शिक्षा और नौकरियों में बहुत मौक़े मिलते थे। १९९२ में जब हेरात पर तालिबान ने क़ब्ज़ा किया तो उन्होने यहाँ अपना कट्टरवादी शासन लागू किया जिस से हेरात में काफ़ी रोष रहा। उन्होंने अफ़्ग़ानिस्तान के दक्षिणी भाग से पश्तून सिपाहियों को लाकर हेरात को एक बंदी क्षेत्र की तरह सख़्ती से सरकार चलाई। २००१ में जब अमेरिकी हस्तक्षेप के बाद तालिबान सत्ता से हटाई गई, हेरात में फिर एक सुव्यवस्थित सरकार आई। अफ़्ग़ानिस्तान में हेरात को एक अधिक सुरक्षित क्षेत्र माना जाता है।

## इन्हें भी देखें
* अफ़्ग़ानिस्तान

## सन्दर्भ


श्रेणी:अफ़ग़ानिस्तान के प्रांत
सीस्तान द्रोणी

thumb|230px|सीस्तान द्रोणी क्षेत्र
thumb|230px|सीस्तान क्षेत्र का अंतरिक्ष से नज़ारा - एक रेतीला तूफ़ान चलता हुआ दिख रहा है
**सीस्तान द्रोणी** दक्षिण-पश्चिमी अफ़ग़ानिस्तान और दक्षिण-पूर्वी ईरान में स्थित एक बंद जलसंभर इलाका है। यह दुनिया के सबसे शुष्क क्षेत्रों में से एक है और यहाँ अक्सर सूखा पड़ता है। यहाँ पर अफ़ग़ानिस्तान के पर्वती क्षेत्रों से बहुत से नदी-झरने पानी लाते हैं तो अफ़ग़ानिस्तान की गोदज़रेह द्रोणी में जाते हैं (यह सीस्तान द्रोणी का एक धंसा हुआ क्षेत्र है)। यहाँ पर हिन्दु कुश पर्वतों से उभरने वाली हेलमंद नदी भी अपना पानी लाती है।

## इतिहास
सीस्तान द्रोणी के क्षेत्र में पिछले ५००० सालों से संस्कृतियाँ बस रहीं हैं और यहाँ कई पुरातन स्थल मिलें हैं। इसके ईरान वाले क्षेत्र में शहर-ए-सोख़्ता (यानि 'जला हुआ शहर') ३१०० ईसापूर्व में स्थापित हुआ था। यह हेलमंद नदी की एक उपनदी पर स्थित था जो अब सूख चुकी है, जिस से इसके निवासियों को मजबूरन यह नगर छोड़ना पड़ा। सीस्तान द्रोणी में अफ़ग़ानिस्तान का ज़रंज शहर भी है जो मध्यकाल में संस्कृति का एक महत्वपूर्ण केंद्र हुआ करता था, लेकिन अब काफ़ी हद तक रेगिस्तानी रेतों से ढका जा चुका है। यहाँ के दश्त-ए-मार्गो इलाक़े में सिंचाई की नहरों और खेतों के निशान मिले हैं जो अब रेत से भरकर वीरान हुए पड़े हैं। आधुनिक युग में इस क्षेत्र में आबादी बहुत कम है।

## द्रोणी
द्रोणी या जलसंभर उस भौगोलिक क्षेत्र को कहते हैं जहाँ वर्षा अथवा पिघलती बर्फ़ का पानी नदियों, नेहरों और नालों से बह कर एक ही स्थान पर एकत्रित हो जाता है। भारत में यमुना का जलसंभर वह क्षेत्र है जहाँ यमुना नदी में विलय हो जाने वाले सारे नदी नाले फैले हुए है और जिसके अंत से केवल यमुना नदी ही निकास करती है। बंद जलसंभर ऐसा जलसंभर होता है जिसमें वर्षा अथवा पिघलती बर्फ़ का पानी एकत्रित हो कर किसी नदी के ज़रिये समुद्र या महासागर में बहने की बजाय किसी सरोवर, दलदली क्षेत्र या शुष्क क्षेत्र में जाकर वहीँ रुक जाता है। अंग्रेज़ी में "द्रोणी" को "बेसिन" (basin), "जलसंभर" को "वॉटरशॅड" (watershed) या "कैचमेंट" (catchment) और बंद जलसंभर को "एनडोरहेइक बेसिन" (endorheic basin) कहा जाता है।

## इन्हें भी देखें
* हेलमंद नदी

## सन्दर्भ

श्रेणी:सीस्तान
श्रेणी:ईरान के क्षेत्र
श्रेणी:ईरान की स्थलाकृतियाँ
श्रेणी:अफ़ग़ानिस्तान के क्षेत्र
श्रेणी:हेलमंद नदी
श्रेणी:अफ़ग़ानिस्तान की द्रोणियाँ
दश्त-ए-मारगो

thumb|230px|सीस्तान द्रोणी क्षेत्र में दश्त-ए-मारगो
**दश्त-ए-मारगो** (फ़ारसी: ) दक्षिण-पश्चिमी अफ़्ग़ानिस्तान के हेलमंद और नीमरूज़ प्रान्तों में स्थित एक रेगिस्तान है। इस मरुस्थल का कुल क्षेत्रफल १,५०,००० वर्ग किमी है और इसकी ऊंचाई ५०० से ७०० मीटर के बीच है।

## नाम का अर्थ
दरी फ़ारसी में 'दश्त' का अर्थ 'रेगिस्तान' और 'मारगो' का अर्थ 'मृत्यु' होता है। दश्त-ए-मारगो का मतलब 'मौत का रेगिस्तान' है।

## इन्हें भी देखें
* सीस्तान द्रोणी

## सन्दर्भ


श्रेणी:अफ़्गानिस्तान के मरुस्थल
श्रेणी:अफ़्गानिस्तान
श्रेणी:मरुस्थल
ऍण्ड्रॉइड x86

**ऍण्ड्रॉइड x86** इंटैल x86 माइक्रोप्रोसैसर फैमिली हेतु एक ऍण्ड्रॉइड पोर्ट है। यह परियोजना मूल रूप से ऍण्ड्रॉइड सोर्स कोड हेतु पैचों का एक समूह थी परन्तु अब एक स्वतन्त्र परियोजना के रूप में है। इसका मुख्य उदेश्य आसुस ई पीसी पर पूर्ण समर्थन प्रदान करना था तथा उसके बाद दूसरी नेटबुक और यूऍमपीसी हेतु कम्पैटिब्लिटी प्रदान करना।

Chih-Wei Huang तथा Yi Sun वर्तमान परियोजना व्यवस्थापक हैं। 

## इतिहास एवं वर्तमान स्थिति

, release 2.3.7 उपलब्ध थी।

, आइस क्रीम सैंडविच (ऍण्ड्रॉइड संस्करण ४) उपलब्ध हो चुका है परन्तु अभी इसमें काफी काम बाकी है जैसे साउंड, कैमरा समर्थन, इथरनेट तथा हार्डवेयर ऍक्सलरेशन इंटैल के प्रोससरों पर काम नहीं करते, हालाँकि साउंड, हार्डवेयर ऍक्सलरेशन तथा वाइ-फाइ एऍमडी प्रोसैसरों पर सही काम करते हैं।

## सन्दर्भ

## बाहरी कड़ियाँ
आधिकारिक वेबसाइट: android-x86.org

श्रेणी:ऍण्ड्रॉइड (ऑपरेटिंग सिस्टम)
श्रेणी:ऑपरेटिंग सिस्टम
वाख़ान नदी

[thumb|220px|[वाख़ान गलियारे का नक़्शा जिसमें वाख़ान नदी देखी जा सकती है]]
**वाख़ान नदी**, जिसे **आब-ए-वाख़ान** (फ़ारसी: ) भी कहा जाता है, अफ़्ग़ानिस्तान के वाख़ान क्षेत्र से निकलने वाली एक नदी का नाम है। यह पंज नदी की एक उपनदी है। वाख़ान नदी हिन्दु कुश पर्वतों की हिमानियों (ग्लेशियर) में उत्पन्न होती है और नीचे उतरती है। लंगर और क़िला-ए-पंज नामक गाँवों के पास इसका विलय पामीर नदी से होता है और इस संगम के बाद यह पंज नदी के नाम से जानी जाती है।

## नाम का उच्चारण
'वाख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* पंज नदी
* वाख़ान

## सन्दर्भ


श्रेणी:अफ़्गानिस्तान की नदियाँ
श्रेणी:मध्य एशिया की नदियाँ
श्रेणी:वाख़ान
श्रेणी:मध्य एशिया